Çağlar Söyüncü

**Çağlar Söyüncü** (1996-yil 23-mayda tugʻilgan) — turkiyalik professional futbolchi, Premer-ligadagi „Leicester City“ klubi va Turkiya terma jamoasi himoyachisi.

Söyüncüning birinchi professional jamoasi Turkiya ikkinchi divizioni vakili „Altinordu“ boʻlgan. 2016-yilning yozida u Germaniya Bundesligasining "Freiburg " jamoasiga qoʻshilgan, 2018-yilda „Leicester City“ga oʻtgan. U 2016-yilda kattalar terma jamoasida debyut qilgan.

## Klubdagi faoliyati

### Altinordu
Söyünju katta professional faoliyatini „Altinordu“ bilan Turkiya futbol ligasi tizimining ikkinchi darajasi boʻlgan TFF Birinchi Ligasida boshlagan. 2015-16-yilgi mavsumda Söyüncü „Beshiktosh JK“ Galatasaray SK va „Sevilya“ klublari bilan bogʻlangan, ammo 20 yoshli turkiyalik futbolchi Bundesligani tanlagan, chunki u bu uning faoliyati va yaxshilanishi uchun yaxshi tanlov deb hisoblagan.

### SC Freiburg
2016-yil 24-may kuni, 2016-yilgi Bundesliga yozgi transfer oynasida Söyüncü Germaniyaning SC Freiburg jamoasiga qoʻshilgan va 2016-17-yilgi mavsumda Germaniyadagi faoliyati yuqori choʻqqiga chiqgan. U Bundesligaga toʻgʻridan-toʻgʻri TFF Birinchi Ligasidan oʻtgan birinchi turk futbolchisidir.

U Bundesligadagi debyutini 2016-yilning 28-avgustida mehmonda „Herta Berlin“ga qarshi oʻtkazgan va 2:1 hisobida magʻlub boʻlgan. U 2016-17-yilgi mavsumning oʻrtadagi transfer oynasida Lill OSC, AS Roma va Villarreal CF futbolchi bilan bogʻlangan. Söyuncuga „Manchester City“ ham qiziqayotgani haqida xabarlar tarqalgan.

### Leicester City
2018-yilning 9-avgustida Söyünju Angliya Premer-ligasi jamoasi „Leicester City“ga 5 yillik shartnoma asosida qoʻshilgan. U 18 million funt sterling evaziga shartnoma imzoladi va qoʻshimchalar bilan 20 million funtga koʻtarilishi mumkin boʻlgan. Söyüncü Premer-ligadagi debyutini 2018-yil 27-oktabr kuni King Pauer stadionida oʻtkazgan, u yerda „Leicester“ „West Ham United“ bilan 1:1 hisobida durang oʻynagan.

Söyüncü oʻzining Premer-ligadagi birinchi golini Leicesterning 2019-20-yilgi mavsumdagi 11-oʻyinida 2019-yilning 3-noyabrida Selhurst Parkda Kristal Pelasga qarshi oʻyinda kiritgan va jamoasining 2:0 hisobida gʻalaba qozonishiga yordam bergan. 2021-yilning 11-mayida u va jamoasi „Manchester United“ ustidan 2:1 hisobida gʻalaba qozongan. „Leicester City“ga gʻalaba keltirgan golni Söyüncü urgan va bu ularning 1998-yildan beri „Old Trafford“dagi ilk gʻalabasi boʻlgan.

## Xalqaro faoliyati
2015-yilning noyabr oyida markaziy himoyachi Serdar Azizning jarohati tufayli bosh murabbiy Fotih Terim tomonidan Turkiya milliy terma jamoasiga chaqirilgan. Söyüncü 1937-yilda klubning ramziy oʻyinchisi Sait Altınordu tanlanganidan beri 78 yildan soʻng Turkiya terma jamoasiga chaqirilgan birinchi Altinordulik futbolchi boʻlgan. Shuningdek, u 1997-yildan beri Izmirning istalgan futbol klublaridan milliy terma jamoaga chaqirilgan birinchi futbolchi hisoblangan. 2015-yilning 17-noyabrida Söyüncü Gretsiyaga qarshi oʻrtoqlik oʻyini uchun zaxiradan maydonga tushgan. 2016-yilning 18-mart kuni u Turkiyaning Antaliya shahrida va 29-mart kuni Avstriyada boʻlib oʻtadigan Shvetsiya va Avstriya terma jamoalariga qarshi oʻrtoqlik oʻyinlari uchun milliy terma jamoaga chaqirilgan.

Shvetsiyaga qarshi oʻrtoqlik oʻyinining soʻnggi daqiqalarida Ozan Tufan oʻrniga maydonga tushgan Söyüncü 2016-yilning 24-martida oʻzining milliy terma jamoadagi birinchi debyutini amalga oshirgan. 2016-yilning 1-sentyabrida Rossiya bilan oʻrtoqlik oʻyinida asosiy tarkibda maydonga tushgan va oʻyin 0:0 hisobida yakunlangan.

2018-yilning 1-iyunida Söyüncü Shveysariyaning Geneva shahridagi Stade de Genev stadionida boʻlib oʻtgan Tunisga qarshi oʻrtoqlik oʻyinida oʻzining milliy terma jamoasidagi birinchi golini kiritgan.

## Faoliyat statistikasi

### Klub

### Xalqaro

## Yutuqlar
**Leicester City**

* Angliya kubogi : 2020-21
* FA hamjamiyat qalqoni : 2021

**Shaxsiy yutuqlar**

* Turkiyada yilning eng yaxshi futbolchisi : 2019
* Yilning PFA jamoasi : 2019-20 Premer-liga

## Manbalar